
о Багаймикес дахи гъайиш, 


Зарядкабур акьас алиш, 
Гъиларна хъюси мертт акье, 
Мактабиди вес яхІ акье. 


Устулихъ баарди укье, 
Гьали вас ухшарде мукье. 
Ве гъилар сад сайил алихь, 
Ве магъалимдил хьеб алихь. 


Темпелвелар акьай макьа, 
Дарсар хурас даккан макьа. 
Бавахъ хъае биц и масан 
Хьурай вакес идже инсан. 


Вун дарсар хуруна кканде, 


Вун х[я хьеф са пишал кканде, 


Х Їяттари пеф гІакьул хьураи, 
Вун ватанис панагь хьурай. 


Ери багус улер ат, 

Хьаси вун гьел гъаламат. 
Лихуна хье махлукьат, 
Удихь шуни хІукумат. 


Гъилари акъа курар 
Хьаржуран але гтурар, 
Ихьуна тукун худар 
Машинари акьая. 


Завал акьай инсанар, 
Алихьай гьава хулар, 
дуканар, хура усар 

ухьтан вея шагьурар. 


Зурбабур вей мактаби. 
Рагъ тіагарис ичина 
Багаймикес дахиди, 
Хулал нур аличине. 


Са гагьра гъатдушуна, 
Че кючаяр аціуни. 

Сад сайихъай лихьуна 
Джала мактаби шуни. 


Гъиларив тукар фая, 
ГІюнери китабар а, 
Рушарив фи фурс фая, 
Варил Шае кунар ал. 


Хъюхъе Шулер ушуни 
БицЇиттар фараш акьай. 
Гьел Шулин вахтт адини 
Хураттар завал акьай. 


Агъуларин гюнеяр 

Са ул ярхЇяс ккандийхи. 
Ражгади гъузу сувар 
Серин акъас ккандийхи. 


ЧІираригі п!яе тукар, 
Чаб фи ухьтанди ахи. 
Улусумарин джилар, 

Чаб фи ширинди ахи. 


Агтуларин жегьилар 
ЧІирар суман агъдираи. 
Гьар усан бицїи хїурар 
Чун вари бахтлу хьурай. 


Ми дуньягь пашманди ай, 
ЧІюме хьуна угъай ай. 
Раккахъди хьид адинай, 
Ціаде хьуна лайкунаи. 


Къизил рагъ завулди шав, 
Кри багус нур ичас. 
Инсанарис бахтт фашав, 
Юрківар муради фацас. 


Гюнейрис ярхЇю улер, 
Ухьтан велди аЦ ая. 
Хьеттарин хьуна хулер, 
Жагвар ибхьер уціая. 


Фи махіталди гъузунай 
Сифттан назукде тукар. 
Шавгьар ярхіяй ттуттунаи 
Тукарин биц!и Цабар. 


Шиниккварис з вун гіалим, 
Усттулихъ хъае магіалим. 
Вахттарилди дарсар ахаи, 
Ицая вун Пакьул лазим. 


Хурунде жарахіІис суман, 

ЯгІай ли вас гьардан дарман. 
КІилихъ гъузай, бурмиш акъай, 
Гьарттикес акьай вун инсан. 


Дарсар йиттарин гьунерар 
Агвая хьуна мунерар. 

Фи шад вея ги вахттуни 
Зегьмет лихьу ма алимар. 


Рагъ суварихъ хъархьуна 
КетГусуни ягъ. 

Ахъ джилилди лархьуна 
Фацуни че багъ. 


Къапуйрихъ хъа хъайина 
ХЇюппарин убад. 

Гебурин джилар хьуна, 
Хьуни ккелар шад. 


Дахіал адиф, нахчирар 
Дарас ярх! юни. 
Фачадивуна хярар, 
Тапди гъархьуни. 


ГТуш адина экьуни, 
Гьел ккиркІуфи ягъ. 
Ваз гІикІуна угуни - 
ГІушарин чирагъ! 


Ери багу хьибу Цаб але Шуьк{ер, 

Фи шатти лухъая чвел гъазе чуквер. 
Лепе атай гъузу хуппурин зкіер, 
Уцуна ахаси чун хьасти мекер. 


Фи ухьтани туку фацунде кГурар! 
КІилди даракк ккегГуна гГакьве нурар. 
КТурарин кІеникк кке зибзарин хулар 
Агь, фи зурбади лихьунай а цилар! 


Хярарил алурцая уъттерин ниъ. 

Тагіди хъикаи лухас фачучіая иъ. 

Юрків джакъв суман аттишая мухуриъ - 
Гьамишттин гьунерар хъа хье Шюлерихъ. 


Махітал хьуна гъузуна ая чайлах, 
Агвай суван лаве дурухіяй булах. 
ГГушахъди ваз вея хЇядарихь матах!, 
Кирк вас акьая ягъ акьуна кутах[. 


Бавари ух!я малар, 
Шадвелдис кьисмат хьураи. 
Дадари ухїя хїюппар, 
Хулас хазина хьурай. 


Гьилари лихьу хулар, 
Къала хьуна гъузурай. 
Ччиччарихъ хъае ччуччар, 
Ччиппикес далда хьурай. 


Хулакк ккие халича 
Сусар руцай цГурурай, 
ХІюрарин исал кюча 
КІиркіІар руцай ацТурай. 


Биц!и х[юрарин гимар 
Маджлис акьай илгурай. 
Гим ащунде идемар 
Ватан ух[яс сагь хьурай. 


Цул адиндеф, пяжара хъюхъе хьуна гъузуни, 
Кеттахъай дарарикес, чаб чиппилди кехъуни. 
Кьюрдихъас акьай хиял, гъабгъарин тіурф угая, 
Тиреби ттуттас акьай, даран кГурар рукъкъая. 


Цулин аяз таг дикий учіІая х[аятари, 

Аціая джил пяжари-къизилдин манатари. 
Уьстт атай адаркая муулар але тиреб, 
Хулар, хазинайриккди керхьай чугая силеб. 


Сад сайхъай, Шазиз хьуна, зурзай ая зулзумар, 
Сувар пашманди ая, гулуна улусумар. 
Арсуран хулер хьуна, нецівар лавей амия, 
Чулле дифи фацуна, кьярхьу хуппур амия. 


Нахчирарин убадар гьава заву рухая, 
Хярарил алихьуна цулин рангар ахая. 
Инсанари файина ккиркІуная мах!сулар, 
Иджи хІазурди кьюрдис, ац[уна ая хулар. 


Багьа з чес дадан ватан, 
Кри багу сувар ухьтан. 

Адахи вун суманф сара, 
Лурцучира дуньял пара. 


ХГюрари маслигіат ая, 

Че инсанар кардик кея. 
Шадвел акьай, дард пай акьай 
Че халкьар а суван гьавай. 


Багьа э чес бицГи хГюрар, 
Гьар дерейри хьуна кун (ар. 
Багьа э чес руг ватанин, 
Мезуралле чЇал дадарин. 


Ибхьер але гьава сувар, 
ХЇюппар зкьвайде укунар, - 
Чун агуф юрків вея ачух, 
Улер ац[уна вея тух. 


Парзайрилди чукіуна, 
Къирийри акьуни кеці. 
Мялле угъал угъуна, 
Дерей хІалак хьуни неців. 


Угъундеф къизил угъал, 
Гъазе чирар элхъюни. 
Назук кІилар гъагьдивай, 
Хъюхъе тукар лехъуни. 


ГІуччая сувар, галар 
Мяртте хеттан хулери. 
ЦІае акьаяджилар 

Ги угъалин гъилари. 


Угъалис яваш агъай, 
Къирийгіяс рагъ гЇягьдини. 
Зе ватан ухьтан акьай, 

Чес рагъухъан лихьуни. 


Варха ракъкъярис адиф, 
Учихъай жикал файиф, 
Гьава сувалас латтиф, 

Жагвар къапуйрис аттиф. 


Аяз-ХІядад рукьуни, 
Дуйикес рукь акьуни, 
Джиларил ибхь лахъуни, 
Кьюрди раккар дахъуни. 


Аяз-ХІядад рукьуни, 
Дарарив ибхь фахъуни, 
Жикалис устт ярх! юни, 
Ракъкъяр цГуппе акьуни. 


Че хїюристи ладини, 
Учин мужур ттуттуни, 
Че тагарив фукьуни, 
Ухьтан накьиш атуни. 


Тагъди хьуни хаб лакул, 
Алихьуни меркв нецГул, 
Ярхіюни хуларис ул, 
Алчихьуни учин ккул. 


КетГуни майдан чуллар, 
Рагъ ярхїюна дерейрис. 
Киркьуни рагъун нурар, 
Хьид адина дарарис. 


Дегиш акьуна кунар, 

Суй гъазиди гъузуни. 
Рагьу уціІуна мерквар, 
Нецїв гьарай фай лашуни. 


Хуларин кьирагьарик 
Цугьцугьаяр ущая. 
Нахчирарин джилари 
Гьава завар аціая. 


Жагвар ибхьер хьед хьуна, 
Джиларисти ушуни. 

Гьаги хеттар ухуна, 

Гъазе чирар тіушуни. 


Алчихъуна пуша лит, 
Ягъ даркуни учихъди. 
Ягъун рангар хьуна кьит, 
Агъшуни х{адарихъди. 


2. Зак. № 590 


ГТуша шавгьар ярхІюна, 
Дахъяс акьуни джилар. 
Учин гГунис ярхІюна, 
Гъархьас акьуни хулар. 


КІилди кьуват лихьуна, 
Угая ац[унде ваз. 

Нур нуралахъ хъихьуна, 
Лавея джилилди лаз. 


ГГолерихъай, Шюлер ккандий - 
Ккидиркївай рагъар. 

ГГолин мялле угъал ккандий - 
Арсуран маргъар. 


Ладахъай шЇантукар хьурай, 
Адаціай улер. 
Гъазе чЇирин чуллар хьурай, 
Булахар-хулер! 


Мяртте рухар алашураи, 
Гьургьай мурадар. 
Нахчирари дар ацГураи, 
Ухьяй веледар! 


Рагъун нурар ппара хьурай - 
Къизилдин улер! 

Ери рангу джил фацурай - 
ГТюлерин гьунер! 


Якьу гелай са иса 
Либасар дегиш акьай, 
Якьу чи а гьамиса 

Сад сайи ХЇалак акьай. 


Сад вея хьес ибхьер фай, 
Нецїварил мерквар лихьай. 
Сайи вея тукар фай, 

Гьазе хараяр ккихьаи. 


Гидин хуппахъ вей сайи, 
Хьес куче рагъар ахаи. 
Якьудпеф вей са тагъди, 
Емишин хумча ахаи. 


Гьаме ччиччар фушари 
Сад сайс ухшар дааттар? 
Мур са баван рушари, 
Амма сауса адаттар. 


Хьуне агъай, хьундава агъай, са КІур-кІур. “Тилин 
ягъди учихъас дала фикир акьай адава агьай ме. Фи- 
кир акьая агъай ме - уч фишттин ПШакьулдин нахчир 
ийчин. 

ЦІайила гъурагъалдис адатужела фикир акьая ме: 
«Фидежен бицїила уйи зун! Ппара Шелди кканди, да- 
хиди хІаф хьас!» 

ГІелди, Шелди - ХЇаф хьуная ме. Хаб фикир акьу- 
ная ме: «Фидехен ухьтанф хьуная зун! Фи ире кула- 
гъар ая зе гарданди! Фи ухьтан рудж хъая захъ!» 

Гъагьдивуна кЇилра, са дамах фай аруцая ме хіІа- 
яти, садра сеймиш кидавай. Пепер, ккеккер кьацра 
гьучатай ада ме учин багу. Гъагьдивуна хярара хъук- 
кая ме гебурихъ. Учи- учикес фикир акьая ме: 

«Вуй, фидехіен гуджлу з зун, зурба э зун!» Ппа- 
ра бахилди ая КГур-кГур уч, учил. Са ягъариккес, са 
ягъа фацуная ми аессий руккас. Иджи яккра ке агъай 
мидик. Ягіар хьуная КГур-кГурис уч руккаф, ярх!ю- 
ная ми цар. Фаттархьуна аессин гьиларифас гьиши- 
ная ме дарасти. ЯШар хьуна адава КІур-кІурис, дараъ 
учихъ Сул-ггагай гъузуна аеф. 


Сул-гіагайи фацуная ме, акьуная учис батіар ямак. 
Йирхіай учин мууларис мезра пуная Сула: «Агь, КІур- 
кІур, КІур-кІур, вас ппара курар ягіай ий, амма ве 
якк фидежен ширинф ийчин, вас ягіай адавуйи!» 


Хьуная са нецїуг! Балугъбай. Неців ппара мерттеф 
ий хьуная, иджи ай хьуная мисаъ Балугъбайис. 

Сагелай агуная Балугъбайис не ун къирагъиъ са 
щейъ экьуна. Гьучашуная ме, гьаги щейъунафас ха- 
бар гъушуная: 

- Вун фуш э? 

- бунГитан з, - пуная гьаги щейъуни. 

- Фи вас кканеф? - пуна, суал йиная Балугъбайи 
мис. 

- Мич гьучашаб сара, - пуная Гитани. - Зун вас 
агъаси фи ийчин зас кканеф. 

Гьучадиная Балугъбай нецїун къирагъиди, Гитани- 
ра йирхїуна пандж, фацуная ми. Юрків агтархьуная 
Балугъбайин гуч[ хьуна. Аттишиная ме хаб неціІугіІди, 
амма са хяр кеттархьуная мин, илгуная Гитанин пан- 
джарив. 

- Агь, - пуная ме, - фи Їае щей» з не ун багулив 
фаеф! 

Ушуна хулади, пуная ме сайи балугъарис, учил фи 
кар алчархьуна айчин. 


- Вун ппара гъургъас кканеф 9, - пуная мис сайи 
балугъари. - ДахЇела э вун фацас хьеф! 

Са вахттарилас хъагуная ме Балугъбайис неціун 
багу сасра щейъ. Гьучашуная ме, хабар гъушуная: 


- Фуш з вун? 
- Зун Къаз э, - пуная Къазала. 
- Вуй, - пуная Балугъбайи - фидехіен батіарфи 


вун! 

- Гьучашаб зе багуди, - пуная Казала. - Зун иджи 
агвас вас. 

Гьучашуная Балугъбай мин багуди, Къазалара 
йирхїуна муул фацуная Балугъбай. 

- Кея! КТея! - агъай Цар атуная Балугъбайи. 

Кьазалафас фаттархьуная Балугьбай, амма са ул 
алайшуная мин. Адиная ме хулади, ахъакьуная учин 
дард сайи балугъарис. 

- Я, кІили са фера адаваф! - пуная мис сайи балу- 
гъари, - фидехІен пуни чин вас магъургъа! 

Завал хьуная джала балугъар фикир акьас, фишт- 
тин гіемал аттивас вейчуг акьас ме Балугъбайис. Гьар 
балугъи учин фикир пуная. Сай пуная: 

- Шаб ли хьин не Шун кЇени атас! 

Сайиди пуная: 

- Шаб мис хьин фацай палеф хай акьас! 

- Ваь, - пуная ке ХТа балугъи - Ке идже пемал зас 
ягТай а! 

- Фи пемал э? - пуна гучі хьуная хье Балугъбай- 
ис. Уч кіе? суман хьуная мис. 

- Гъургъас ккан хьухЇела, вун ве сиви хьед фаце! - 
пуная ке ХіІа балугъи. 

Гьати вахттунилас мич, инсанарисра дагъургъас, 
сиви хьед фаце пунаеф 3! 


Хьуная агьай дуйил са биц и ГУл. Сатти ай хьу- 
ная ме, садра хъудавай. Учин мугуйъ аттучай, учЇай 
гьатай хьуная ме вахттар, ягъар. Сагелай са ягЇа ал- 
чархьуная мис ХГурчал. Са шатти ай агуная бици 
ГУлус ми ХІурчал. 

- Фас лидехЇен шатти аеф з вун? - пуна, хабар гъ- 
ушуная биціи ІУлу. 

ГІаламат хьуная ХГурчал. Учисра дахЇай хьуная 
гис, уч фас шатти аеф ийчин. 

- Найич вееф з вун? - хъупуная мис биціи ГУлу. 

- бун зе дусттунин багуди вееф 2, - пуная ХГурча- 
ли. 

- Фуш э ве дустт? - пуна, хабар гьушуная биши 
ГУлу. 

- Зе дустт сасра ХГурчали, - пуная ми ХГурчали, - 
ги гьами багулив фае хяра аеф 9. 

Пуна гьагишттира, гулуная ХГурчал биц и ГУлун 
удигьас. Фикирара акьай илгуная ГУл. «Фас эгьан ? - 
пуная ми, - захъ хъудаеф дустт?» 

Архьуная мин юрк[Гура, учисра айчуг акьас са ду- 
стт. Атуна учин мугра, ушуная ми рекъкъди-рекъкъ- 
ди. 

Са арайилас алчархьуная мис пепелан Чаркв. 

- Найич вееф з вун? - пуна хабар гъушуная Чарк- 
вала [Улуфас. 


- Зун зас дустт айчуг акьас вееф э, - пуная ГУлу. - 
Вахъ хъай ава дустт? 

- Ваъ, - пуная Чарквала - захъ са баб э хъайеф. 
Засра кканде дустт ачуг акьас вес. 

- Шаб захъай, - пуная мис ГУлу. 

Ушуная мебур рекъкъди-рекъкъди. Рекъкъери ахъ- 
акьуная мебури чиппи чиппис гьар журан зхттилата- 
ра. 

Эл кеттушуная мебурин, алдамиш хьуна сад сайил. 
Са арайилас заварил алурцай агуная мебурис Пази. 
Гьел фикьаси? Гуч! йирхьуная мебурис. 

- Дахи, дахи! Джин ухіІуна кканди хьин! - пуная 
ТУлу. 

- Мич вес, мич вес! - пуная Чарквала, - Джин 
ухьас парун цЇабалакк! 

ТУдра джинухьуная мебур, чаб Пазийс дагвас, па- 
рун Шабалакк. Латтушуная Пази сасра багулди. Шад 
хьуная ГУлна Чаркв. Хъушуная мебур рекъкъди-рекъ- 
кьди. Алчархьуная мебурис булах. Фиштти латтуч[а- 
се гьал? Чарквала пуная  ГУлус: 

- Зе лекар ціуппеттар э. Вун алекь зал, зун вун 
алаттахасе булахилас. Лекьуна алаттафаишуная ГУл 
Чарквала. Хьушуная мебур рекъкъди-рекъкъди, 
акьай эхттилатара, ладурфай ухьтан чІирарилас, ту- 
карилас. 

Са вахттуналас вее мучіе, найич вейчира ягар вей 
адавуй мебурис. МучІи хьегуна пеШелан Чарквалас 
са фера хъагвай адавуй агьай. Пеперисра, гьагебу- 
рин чаркварисра са фера хъагвафтавуй мучШе вес фа- 
чучТухЇела. Гьал фикьасе? 

- Вас гуч[ мева, - пуная ГУлу. - Зун ве багулив 
фая. Фаце зе рудж, зун вун ахасе са сакин мукьуйи. 


Фацуная Чарквала ГУлун рудж, файшуная ГУлу 
ме са тіурфун ккенаккди. Чаркв гъархьуная, ГУл 
ушуная чиппис багаймис гІалеттар хас. Фас пичин, 
[уларис гіушира са иджи агваф 2. 

Багаймикес Чаркв кетЇасти, мин багулив фая агъ- 
ай са ацІуна кьуран ударар. Шад хьуная ме. Ме шад 
хьеф, [Улла шад хьуная. Багайминттара акьуна, шат- 
ти-шатти вей хьуная мебур рекъкъди-рекъкъди. Ал- 
чархьуная мебурис гьати ХІурчал. ХІурчали хабар гъу- 
шуная мебурифас: 

- Чун найич вееттар з? 

— Чин вееф э дусттар ачуг акьас, - пуная мебури. 

- Я, ах макьар, - пуная мебурис ХІурчали - чун 
лагьа фи идже дусттар хьуна айчин. Шатти-шатти, 
фи иджи агвай а зас чун! 

ГІаламат хьуная ЇУлна Чаркв. Ийра ий хьуная 
ХТурчали пеф дуз — [удара шатти ай хьуная мебур, 
бахилди чаб чиппил. 

- Кканди андава зас руцас сасра дустталахъас, - 
пуная ГУлу. 

— Засра андава ккандий, - пуная Чарквала, - Ке 
идже дустт вун з зас! 

Гьагиштти ціуппе дусттар хьуная ГУлукесна Чарк- 
валакес. 


Са багьди айхьуная бици ГТубахьан. Ий хьуная 
ме ГТубахъан са куц алдаваф, тіурари аціуф, учра са 
шургеф, кьяшуф. Амма уч биціидиъ ай, дахіяй хьу- 
ная мис уч фишттинф ийчин. 

Багь са ухьтанф ий хьуная, гьарджуран кГурари, 
тГурфари, тукари аціуф. Ме ГТубахъандис ке кканет- 
тар ий хьуная тукар, батіарвелди ул аціаттар. 

Улара атай бат[ар тукарис, гіядаркай хьуная ме ба- 
гьдигі. Тукари хабар гГушуная мифас: 

- Вун фуш э? 

- Зас ягІайдава, зун фуш ийчин, - пуная ГГубахъан- 
ди. 

- Айчин, - пуная тукари, - вунна са тук хьурай 
чеп! гїаейде! 

- Хьурай! - пуная ГГубахъанди. 

Гьар ягъа гіядаркая ме гьами багьдиг!, юрків лучіу- 
ная мин гьарджуран тукарил. Тукарин юркіарис ме 
ГТубахъанна ппара ккан хьуная, фас печин, гебурин 
юрктТара чаб суман бат!арттар ийхьуная. 

Тукар гІутІас адижела милехъвар, кьоницабур, ме 
ГІубахьанди гебур чаб гіутіай хьуная. Фидехьен шад 
вей хьуная ги вахттуни тукар. Турттанди чиппин 
батТар цІабара, акьай хьуная ми тукари ГГубахъандис 
мепнибур. ГГубахъандин улар аціуная иджвелин нур 


ярхІуна. Са ягіа адиная ме багъдистти Джакьв, агу- 
ная мис ГТубахъан. 

- Я ГГубахъан, - пуная Джакьвала - фас з ве улари 
гьалидехіен нур ицїай аеф? 

- ЯгЈайдава зас, - пуная ГГубахъанди. 

Тамаши хьуная Джакьв ГГубахъандил. Джакьвала 
гјутанди хьуная варти к[урарик, Турфарик кие кьо- 
ницабур, шабрухьянар. 

ГГубахъанди ц!абрухъянарик кедархіай хьуная, 
фас печин, гебура тукарис ухшарди ае жела. 

Сагелай фацай ціабрухьянар, аттархьуная ме ба- 
гЇдисти са геда. Хъадурфуная ме садпуна ГТубахъан- 
дис, хаб пуная: 

- Вуй, фи чІирхіе зад э вун! Гул хьуна ях мидас! 

ГТубахъан мехітал хьуная, ушуна джинухьуная ме 
тукаригі. Айчира ме гедайи къуттар фаттатуная мил- 
ди, гіашуная ГТубахъан. «Фасегьан, - пуна фикир 
акьуная ме, - зун мидехїен чІирхіІеф?» 

- МагТаша, магіаша! - пуная мис тукари, - вун ке 
батіарфи чег! гІаеф! 

Айчира юркГурас гиран хьуная ГТубахъандин, гучі 
гьархьуная мис инсанаргьас. Гьате вахттунин хаб уч 
дагвас инсанарис, гіуши дала агтвей хьуна адава ме. 


Са муче дараъ ай хьуная са азман Багниш. Вари 
вахПпи хІейванарис гучіай хьуная ме Багнишигьас. 

Ме Багнишин джил керкьу вахттуни, мебур ціал- 
ціал хьуна гьишай хьуная. Багниш учис рахЇатди 
адаркай хьуная дараъ, са фиттикесра хабар кедавуи. 
Уч паччагь суман хьуная мис ми даран, шад вей му- 
хур атай хьуная ме учин гъиларилди, лихьуна кЇил- 
ди дарал вара, бувра. Хьара кьяйи гуч! вей хьуная 
вахїши хІейванарис, гин джил унудухьас чиппис, 
гьишай хьуная мебур вархайристи. 

Са ягъариккес, са ягъа усуная ме Багнишин лекун 
кіебни заз. Фидехіен алучіучира, аттивас хьуна адава 
мифас ги заз. ГІур акьай кехас вей адавуй агьай Баг- 
нишивас, був иирхГуная ме. 

Мехітал хьуная дарагі пяе вехїїши жейванар, фи 
згьан пуная акьуна аеф Багнишис. Багнишис ягъра, 
гГІушра хъагуна адава гіурдин гьили, фаттархьуна джи- 
лилди, гіашай хьБуная ме. 

- Идже хьуная! - пуная Суле, - зун агвас атай ада- 
вуй гьагиди! 

- Дарман хьуная! - пуная ХТуча, - Уч дала адавуй 
суман аяй Багнишис гьаме дараъ. 

- Пашурай! ГІашурай! - пуная ГІюра. Зе чарквар 
гучіай кеи ай лидигьас. 

Сайисра кканди адавуй хьуная Багниш, язукькь 
хьуна адавуй ме мебурис. 


Факьа гьел Багниши? Удай, удай учин лекра, Га- 
шая ме, амма заз фишттира аттархьай адавуй. 

Завулас мич вее нахчирис унихьая мин джил. Па- 
ламат хьуная бицїи Джакьв, фас згьан пуная ме Баг- 
ниш г[аптаеф? Аладиная ме кІуранин кГукГустти, хъа- 
дурфуная фи ийчугас акьуф Багнишис. 

- Фи вас акьуф? - пуна, хабар гіушуная ме. 

- Зун кея леку гГур акьай! - пуная Багниши. - Зе 
леку заз усуная! 

- Памаша, гіамаша - пуная Джакьвала, - зун ат- 
тиваси ве заз. 

Сакин хьуная Багниш, амма леку ае гур яваш вей 
адавуй агъай. 

- Гьучмева! Гьалиди вун гГ[ут[анасе! - пуная 
Джакьвалас вахши хІейванари. 

- Ваъ, - пуная Джакьвала, - зе юркГуравас ккехас 
хьастава мис кумак дакьуна. 

Аттивуная агъай ми зурба Джакъвала азман Баг- 
нишин лекус заз! 

Са рахІат хьуная Багнишис. 

- Агь, - пуная ме, са биц и заз ийчира леку аеф, 
амма гїур аркьай ий са ЦШахун усу суман! 

Гьал гіашуная Багниш шад хьуна, ява- явашти ла- 
шуная мин улериас негъвар. 

- Фас гіашаф з гьал вун? - пуна, хабар гіушуная 
мифас Джакьвала. 

- Зун Пашаеф э, - пуная Багниши, - зас япар хьу- 
гуна зун фидехіен кьяеф ийчин, вун фидехїен иджеф 
ийчин. 

- Гьал вунна иджеф ухь, - пуная Джакьвала Баг- 
нишис. 

- Хьурай, - пуная ме. 


Гьати вахттунилас мич, иджвел архьуная Багни- 
шин юркГура. Сайисра гиран хъакьуна адавуй ме. 
ВахЇши жейванарисра ккан хьуная ме, гучіра киндай 
хьуная мебурис Багнишагьас. Багнишисра яг!архьу- 
ная сатти уч сафира даваф, ке бицІи Джакьвалакес 
кумак хьехіела учис. Гьагиштти инсанара э. Юркіу- 
ран хІавел акьай руцаттар, ахир кїилис алчархьаеф э 
са чиппис сеймиш кидайде инсандил! 


Са хІурин багулив дар фай хьуная. Гьаме дараг! 
ацІуна вахПпи хІейванар пай хьуная. Фиштти ийчи- 
ра хьуна, гьами дарасти аттархьуная са Кролик. Кро- 
ликдин кІилистти адиная фикир, гьами дарагі зкъвас, 
джала вахши хІейванарихь хъай. Са ЧЇалалди, ухь- 
танди агуная Кроликдис ми мукь. 

Са арайилас найи усас адифийчира яг!айдавуи, гьу- 
чадиная мин удигьди ГІюр. 

- Вун фиштти аттархьуфи дарасти? - пуна, суал 
йиная ГІюра. 

- Зун кегъатІуная хула, - пуная Кроликди, - гьал 
зас дараъ зкьвас кканди ая. 

- Иджи агъая вун, - пуная ГІюра, - ппара ухьтанф 
э че дар, Шалеттара ац[уная. Фи батіар кГурар айчин 


че дара! Фи ппара манзил айчин адаркас! Шаб зун вас 
че дар агор акьас! 

Адаркая мебур дара, ГІюра тагїрифар акьай кьаці 
сив алакьай адава агъай. Са арайилас унвея мебурис 
кіуранин кутГуларин джил. 

- Дахи джинухь! Дахи джинухь! - агъас дала хъу- 
чархьуна адавуй ГІюр. 

Адина Хуча гіутіуная ми касиб. Кролик улара 
алакьуна учис ХІуч дагвас, джинди зкьуная чІибя- 
рин тіурфаригі гГуч[уна. Дар сакин хьех[ала, гучтай- 
гучіай са яваштти гГагтадиная ме дарапас. ГТатта- 
дифна сад са гьуккай- гьуккай адиная ме хулади, уч 
училас ушуна. «Ваъ, - пуная ми, - зас гьами хулаъ 
иджи 9, инсанарин багу сакинди, гьати ухьтан дараъ 
дала хІутте силевар ае ХГуч ае.» 


Хьуна агьай, хьундава агъай са Паччагь. Хъая агъай 
михъ аціунан девлет: къизилари аціу сундукьар, ар- 
суран къабар, ке багьан халичабур. Са чІалалди, хъу- 
дава щейъ адава агъай михъ. 

Учин юркІурас кканегьилди ушуная мин Шуммур. 
Амма са касиб инсандисра кумак, хГурмет акьас юр- 
кТура мусра хьуна адава гьами Паччагьин. Вей, вей 
Гуссе хьуная ме, иттар хьуная ме. 


Унархъас акьае ме Паччагьи идже-идже духтура- 
рис, жарах[Гарис. Акьуна кканди ая мис гебури учис 
са чара. 

Мебури мис гъилин дарманара акьая, сайи дарма- 
нара акьая, амма ме Паччагь сагі вей адавуй. 

Гьал ппара гуч! вея Паччагьис уч кіес, унархъас 
акьая ми учин багу са а гіалимис. 

Ме палими агъая: 

- КІеста вун, эгер ке бахтавар инсандин берем 
аликїучи ве жандил. 

Шад вея Паччагь, учин вакиларис агъая ми, фа- 
шаб пуна учин удигьди ке бахтавар инсан. Ваки- 
лар гьаги сепетди алучая руцас ке бахтавар инсан- 
дихъас. Ппара аруцая мебур, амма гьар инсандихъ 
учин дерди хъай вея. Гьал фи з акьаф? Паччагьис 
вей, вей кьяйи вея. 

Сагелай са вакилис, фиштти ийчира алчархьуна 
агвая кТуранин Шенакк фушийчира гъархьуна, аху- 
нигіас элхъенди. Кетіас акьая вакили ме касиб инсан: 

- Я, инсан, гъайиш! Вун фуш э? Вас ккане-дакканф 
ава са фера? 

- Адава. Са фера зас кканеф адава, - агъая ми ин- 
санди. - Варттал чулле зав, кЇенакк гъазе чир, багу- 
лив гьарджуран тукар. Фи зас сара кканеф? 

- Вун батіарди фикир акье, - пуная вакили, - са 
фиийчира ккандий адавуй хьасттава вас. 

— Са фера ккандавуй, са фера, — агъая ми инсанди. 

- Айчин, - пуная вакили, - шаб захъай Паччагьин 
багу. 


- Фи з зун гьагисаъ акьаф? - пуна, суал йиная ин- 
санди ме вакилис. 

- Шаб, шаб, вас ацГуна къизилар ицГаси Паччагьи, 
- пуна, гуджинас ахая учихъай вакили ме касиб ин- 
сан. 

Ппара шад вея Паччагь ме инсан агухЇела. 

— Дахиди, дахиди ве берх!ем тин зас! — агъая ме 
касибис. 

- Берхіем фикьафи? - пуна, Шаламат вея ми инсан. 

ХТулакди ай, хІулакди ай, чіалла хъудапуна ме ка- 
сибис, Паччагьин вакили дивуна латтивая мил але 
куртка. Амма агвая мебурис: курткин кенаккес са 
щейъра алдавай касибил. Гьаги уч але усал юркіВв гъу- 
зуна Шея ме Паччагь. 


Умуксум биціий хуттул э ГІайиша-хІабабан. Умук- 
суман пеша з агьай кїилин ягъди учин ХІабабас суа- 
лар йиб. ГІайиша-хІабабас Умуксум ппара ккандий а, 
гьар са суалис атіу жуваб йиціай ги хуттулин. Саге- 
лай хабар гъушая Умуксума учин ХТабабафас: 

- Фи з гьати заву ае рагъ, ХТабаб? 

- Гьати, ХІабабан, къизилдин ттупп э, амма ши- 
никвар кегърукьафтава, дурхЇясра гъушунас вефтава. 

- Я, ХЈабаб - пуна, сара суалла хвуйиціая Умуксу- 
ма. - Фи з г[уш? 

- ГІуш, зе руш - агъая ГІайиша-хІабаба, — каре 
хІейвани, рагь фучГугуна, гуш вея хье кючайрилас, 
хуппурилас, хярарилас, та багайм вестежен. 

Багаймикес ккеккер рухухЇела, гуш учин хуласти 
хъушуна гъархьаеф э, ширин ахун акьай. Сасра гелай 
йиціая Умуксума ХТабабас суал: 

- Я, ХТабаб, хГул фи э? 

- Х[ул, зе руш, чулле-чулле шагьурари мертте хьет- 
тарин, ги шагьурар балугъаринттар 9, зе руш. 

Сагелай хабар гъушуная Умуксума: 

— Зун фуш э, я ХТабаб? 

- Вун зе руш, Умуксум з. Вун че биціи чаркв э. 
Путтар - акьаф, йиттар - Шалеф, учин дадар, бабарил 
хьеб алихьаф, ХТабабас ке ппара кканеф. Юрків шад 
хьуная рушан, учин ХТабаба мебур пегуна. Умуксума 
суалар йиціІая, ГІайиша-хІабаба жувабар йиціая. Ме- 
бур кьюдара чаб-чиппил ппара разиди ая. 

Латтушуная вахттар, Умуксумакес ппара ухьтан 
руш хьуная, мактабра ккиркТуная ме. Джиларихъа- 
сра, заварихъасра, хїулерихьасра ппара ягіархьуная 
мис. Амма учин ХІабабан чІалар мусра ківалас вей- 
дава мин. 


Сагелай ихьуная хІуджатар Кантіалана Капури. 
Капури пуная: 

- Фидехїен кьуват хъайчин захъ! Зун нур иціа 
рукьандинф э! Зе мурзар лап Гайи хХІутеттар э! Зун ке 
зурба э дуйил але! 

- Зунна рукьандинф э, - пуная Канала - зе мур- 
зара хГутеттар э! Зун инсанарис ппара герек вей валас! 

- Зун ппара герек вей! - пуная Капури. - Зун са- 
фиттигьасра дагучіай девгЇий вея, душманар къир- 
миш акьас! 

- Инсанди зун ппара гьили гъушая вун дала! - 
агьая Кантіала, - гьелбетки, зун иджи 9! Зун ппара 
герек вей, вун дала! 

Гьамиштти акьая мебури лихьуна хІуджатар, кьа- 
цЇра ккедайхьай. Гьами вахттунди гьаттвея гьамурин 
багулифас са Гуссе къуджа. 

- Я къуджа, - агьая Капури, - Вун са ха инсан 
э, са хубжи исара хьуная ве, са ацТунан курара ал- 
чархьуная вал. Уп гьал час, фуш ийчин чакес ппара 
инсандис герекди аеф. Капур зва, дахьичин Кант! зва? 

Гъузуная ме къуджа фикир акьай, хаб пуная: 

- Ми джилин варттал инсандис ппара герек 
вей Кант! гьар са кардис, ги ппара гъушая ин- 
санди гьили. Амма, инсан ухіавбф душманарик- 
кес Капури з. Сагелай гъили гъушучира, Капури 

кЇилди гіуммурдин ккие хайир иціая инсандис. Къу- 
джай миштти пеф, ккирківай а хГуджат мебурин. 


Сагелай Даги гъархьуная хъай учин Къёнчра ши- 
рин эмкІерикра кий. ЭмкТерикес агвая мис чаб чЇи- 
рариг[ гіяруцай, гьарджуран тукар, чІирар гІутанде. 
Учин Къёнчра агвая мис дурухіай багулив. 

Адина къерекъелди кетЇас акьая ме: 

- Я, Даги! Я, Даги! Вас унархъая, шакТинаригЇди 
птаб агъая! 

Дагий улар дахъая, амма уч але мукьуйлас тіушан- 
де адавуй ме. Мин биціи Къёнч шад вея, гъагьархьая 
лекул. 

- Шаб, шаб, дахиди! - агъая ми. - Шаб ціакіІина- 
рип ди вес! 

ТГушай адава Даги фишттира уч але мукьуйилас. 

- Шаб, шаб, - агъай хъаттархьай адавуй Къёнч. — 
Хьин лехъунара акьаси, мегінибура акьаси. Шаб сара 
вес! 

- Агь, вун, биши ах[макь, - пуная Дагий. — Мус 
агуная вас, дагийрис лехъунар акьас, мегінибур акьас 
унархъуна ціакІинаригіди? Гьагебурис фийичира я 
хьед гъас кканди аеф э зал алихьуна, я кГурар гъас. 


Хьуная Пепелахъ са бицГи чарквар. Гебуриг! Шай 
хьуная ЦТив- Цивай агъа чарквра. Са фиттикесра ха- 
бар кедавуй хьуная ЦІив-цІивас, мехІелди лап би Ши 
амий хьуная ме. Айчира гІутіанде хьуная ме ширин 
кашабур рухїу кьурарин, биц и милехъор, ударар 
гьар чіирарин. Агъас ягіай хьуная ме чарквалас Іаре: 
«ЦТив-цГив». Сайи чаркварихъ хъай гьуккай- гьуккай 
вей а ме хъихьина учин бабахъ - Пепелахъ. Сагелай 
кТунтЇакес верехіела, лурцай-лурцай дагъуная ме, Пе- 
Пеласра кьац ра дагуна. 

Кил алурцуна, улар мучіе хьуна фаттархьуная ме 
чГирилди. КІиф суман хьуная ЦІив-цІивас уч. 

Сасрайлас улер дахъастти, агуна мис учин варттал 
са азман сив, са азман джагвар силебар айеф. Гуч! 
хьуна кіиная ме. Гьал физ акьаф? ЯШархьуна адава 
Шив- цІивас гьаме Уърге идеф. 

- Вун фуш 97 - пуна, хабар гъушуная мифас Уьр- 
гей са батЇТар ширин джил акьуна. 

ЦТив-ц!иван гучіІ гулуная, мидехіен батіар джил 
аеф кьяйе щейъ фишттира хьастта пуная ме. 

- Зун ЦІив-цІивай э, - пуная ме. 

- Вун нандиъ аеф 3? - хабар гъушуная Уьргей. 

- Ягіяйдава зас, - пуная ме, - зун бабахъас хъат- 
тархьуна гулу гьава э. 

- Гьел фикьасе? - пуна, хабар гъушуная Уъргей 
мифас. 

Гьаги вахттуни Уьргейис унархъуная учин баба, 
гьахъишиная ми учин бабан багу. Сатти илгуная 
ЦІив-цІивай. Хъадурфуная ме: завуъ хъюхъе рагъ 
агуная мис, жилиъ гъазе чГирар, ухьтан тукар агу- 
ная мис. 

- Агъ, - пуная ми, - фи ухьтанфе гьами дунья! 

Джакьвар агуная мис завариь мегїнибур акьай, 
пТабрухъянар агуная мис са тукарилас сайи тукарил 
алурцаи. 

Са ЦТабрухъян лап багулив фае тукул зкьуная. Са 
явашди гьучашуная мин багу Шив-шЇивай. 

- Вун нахчир эва? - пуна, суал йиная ме. 

- Дава! - пуная ЦТабрухъянди, - зун Шабрухъян 
э. Хъадурф, фидехіен батіар шабар кияф ийчи зак! 
Пуна гьагишттира, гьишиная ЦІабрухъян. 

«Фиштти э ме вееф? - фикир акьая ЦІив-цІивайи - 
завулас вея, хярара кия, амма нахчир даваф?» 

Вей, вей, хьуная мучїи. Джинухьуная ме са Турфа- 
рин Кенакк. Садпуна кЇил гъагьдивасти, агвая мис 
учин варттал, са ккутулик вил адихъ акьуна ккехъ- 
унагъаи сад. ГІаламат хьуная ме. 

- Вун фуш э? - пуна суал йиная ме. - Джакьв эва? 

- Ваъ, дава, - пуная ккут[уликес. - Зун Каргахил 
э, хярар кие Гули. Амма зун джакъв суман завулас 
верефе. 

- Фиштти вун джакьв даваф? - пуная ЦІив-цІи- 
вайи, - хярар вакк кия, завулас вун вея. 

Каргахила пуная: 

- Завулас вередехЇенттар нахчирар дава. Чук!ер, 
тТутТар, варвар - гьамебур заварилас вереттари, амма 
джакьвар дава. 


- Вун нахчир зва? - пуна, суал йиная ме Каргахи- 
лас. 

— Ваъ, вун нахчир э. - пуная Каргахила. - Амма 
вун Пепелан чаркв з, чун заварилас вереттар дава. 
Сасра нахчирара ая дуньяил заварилас даветтар. Ге- 
бурис агъафе: страусар, кивибур, пингвинар. 

- Гьел фиштти з зас ягіархьаф найи ийчин нахчир, 
найи даайчин? - пуна, суал йиная ме Каргахилас. 

- Джала нахчирари мегінибур акьафе, - пуная 
Каргахила мис. 

«Нахчирари мегінибур акьафе, нахчирари мегіни- 
бур акьафе,» - агъай фикир акьай ахун алчашуная 
ЦІив-цІивас. 

Улар дахъасти, хьуная агъай багайм. ИбгІиди ра- 
гьра адиная агьай, джакьварира мегінибур акьая 
агъай. 

Гьуккай-гьуккаи ушуная ЦІив-цІивай нецГун багу- 
ливди, агуная мис са ухьтан гъазе щейъ мегінибур 
акьа. Шад хьуная ме. 

- Вун нахчир зва? - пуна, йиная ме суал. 

- Ква! Ква! - пуная ме щейъуна-Зун Губи! Фасе 
вун зас нахчир пеф? 

- Вун мегінибур акьахіела-пуная ШЇив-цЇивайи. 

- Нахчирихъ гІурагІалар верефе, - пуная ГТубала 
- Гьагебурих»ь мугар верефе. 

ГІуччуна учин муулара, улара, ушуная ме руцас 
учин бабахъас, ччиччар, ччуччарихъас. 

Алчархьуная мис рекъкъю муг, жагвар биц и гъу- 
рагъалар айедеф. 

- Гьами фи нахчирин муг э, - пуная ме. 


- Гьами че муг 3, - пуная, жуваб йиная мис зибза- 
ри. Чин нахчирар дава, чин зибзар э, нахчирар пур- 
ціар кееттар 3! 

«ПурцГар кееттар, пурціар кееттар» - агъай гьи- 
шина ушуная мидас ЦГІив-цІивай. 

- Фи вун сатти аеф? - пуная мис садпуна завари- 
лас. 

Хъадурфуная ме, агуная мис Джакъв. Хярара кия 
агъай, завуласра вея агъай, пурціара ал агъаи. 

- Вун нахчир зва? - пуна, суал йиная ми. 

- 9, зун нахчир э, - пуная Джакьвала - Зас Джакъв 
агъафе. 

- Вун нандиъ аеф э? 

- Зун гулуна аеф э. - пуная Цив-ц ива. 

- Шаб - пуная Джакъвала, - зун вун рекъкъюл 
акьасе. 

Акьуная Джакьвала ЦІив-цІивай рякъкъюл, та ху- 
лахъди дехьен. 

- Баб, баб! - пуная ми хГулакди-хГулакди, Пег! 
агуйса учис, - Зун нахчир зва? 

- 9, бабан, 3! - пуная Пепела мис шад хьуна, учин 
чаркв агуна. 

- Нахьуни ийчин зе пур Мар? - пуная Цив-ціи- 
вайи. 

- Пурціара хьасе, бабан! Хьасе, бабан! - пуна хъай 
учин чарквра шатти-шатти хъушуная Пег| учин сайи 
чаркварин багу. 


ТУрдана салаъ хуруная ХІунийс Урч. Гин азман 
уларис сапетис са фера агвай адавуй, Шудул ибурарис 
са фера унихьай адавуйи. Учин бабан удигь г[узуная 
ме зурзанде, зурзанде икке лекарил, гІудул мускела- 
рил. 

- Фи, ухьтан биц!иф хуруная хье ХІунийс! - пуная 
Пешела. 

Биціиф, хіакьикьат, ухьтанф ий хьуная. Уч буреф, 
абаъ жагвар тук айеф, каре азман улар айеф, ула- 
рихъ ирхе ціийпцІипар хъаеф. 

- Фи, ухьтанф э! Фи, ухьтанф э! - пуная сайи Пе- 
Пелара, Ккеккелара. 

Амма ХіІуний са чалла пуна адавуй, фачуч[уная 
ми учин Урч гІуччанас. Атай мез, гІашкъунас гГудул- 
ди, чЇич1-чЇичЇахьай гіуччанде ХІуний учин кіиркі. 
Ппара ухьтанде агвай мебур ми вахттуна. Фидехіен 
кканевел агор акьая баба учин Урчурас. Атай мез, 
атай мез, мертт акьай гин кьяшу хам ХІуний. Урч 
ахуник киеф суман амия, улар алихьай бабан мез ши- 
рин акьай. 

- Фидехіен иджи э! - пуная Пегіела, Урч лекул гъу- 
зуна учин бабан некк ухахіела. 

- Учи неккра ухая гьа! - пуная сайи Пегіела - 
Хьин кІйлин вазала гъурагъаларил экьвая сагелай, 
хаб гъурагъалариас аттатунае хІелара хье чаркварис 
батіарди хъуланде кканди ая. 


ХЇүний кьаці унихьаеф суман адавуй са фера, учин 
Урчурал бяхилдиъ ай некк йиная биціийттис. Урчу- 
ранна ХТунинна юрківар ме са[ати кканевелди фацу- 
ная. Мебурис садра я агвайра адавуйи, я унихьайра 
адавуйи чиппилас гъайри. Гьамидис мегье агъаф э ке 
азман Бахтт. 


Са ччира, са ччура ай хьуная паркунаъ дурхіелар 
акьай чаб чиппихъай. Сад пуна унихьай а мебурис са 
тамашин джил. 

- Амир! Амир! - пуная ччиччий учин ччуччуйис. 
- Вас унихьай ава? 

- Унихьая, Зейнаб - пуная ччуччуи мис. 

Ушуная мебур джилихъди, джил вей хьуная са в/у- 
ранин кЇенаккес. Хуттурфасти агуная мебурис са би- 
ши каре курцїул. Паркунаъ инсанар андай хьуная, 
гьал навас з хабар гъушаф мебури? 

- Шаб хьин ми хье хула хас, - пуная Амира. 

- Шаб, - пуная Зейнаба. - Сара фикьай хьин мис? 

Файшуная мебури курціул хулади, йиная неккра, 
гунира. Курціули са гучай-гучай гГІутіуная, улара 
кеттатай мебурккди. 

— Гьамин ттур фуш эгьан? - пуная Амира. 

- Шаб хьин гьамидис КІарни агъас, - пуная Зейна- 
ба - гьали кІареф идежела. 

Алихьуная мебури мил Карни. Хула дадана баба 
мебурис пуная: 


— Чун мугъаят ухь. Белки са инсан руцай аеф э 
хьасе гьали курцГулихъас. 

Сайи ягъа файшуная Амирана, Зейнаба ме курцїул 
паркуниди. Амма са инсанра гьучадина адава мебу- 
рин багуди. Ахира атас чиппис пуна маслигіат акьу- 
ная мебури. Батіарди хъуланди ая мебур КІарнийхь. 
Идже гіалеттара ицТая мебури мис, рагіалалди чичра 
жирхая мин, кючайристира аттахая ме. 

КІарни вей, вей хьатТуная мебурихъ, дурхіІай гъу- 
зая гьамебур агухЇела. Амиранна, Зейнабанна ппа- 
ра гіашкъ лучіуная ми курціулил. Са ягъариккес, са 
ягъа мебур кючай аежела, са рута унархъая курціу- 
лисра хъадурфаи: 

- Пупсик! Пупсик! Вун нандиъ уйи? Шаб зе багуди! 

Амма Карни кьаціра ке хъадурфай адава агъай ме 
рушахъ. 

Гьучадиная ме руш Амиранна, Зейнабан удигьтти, 
пуная: 

— Гьаме зе курціул з, Пупсик. Че кючайас гулун- 
деф з. Чин руцай фачахъадархьаеф ий гьами. 

Гашас кканхьуная Амирасна, Зейнабас гьами 
вахттуна, курціул ес кканди адавуйи мебурис рушас. 

Руша пуная: 

- Зе ттур Анжела з, зун гьати жагвар хулариъ аеф 2. 
Вей акье зе курцІулих»ай дурх[яс. 

- Баркаллагъ! - пуная Амира. - Чин магьа ме ху- 
лаъ аеттари. 

Агор акьуная Амира чиппин хулар Анжелайис. 

Гъушуная Анжелайи Карни, ушуная чиппин ху- 
лади. Амма Карнийс кьац ра кандий адавуй вес ме 
рушахъай, лихьуная курціули ціІугі. 


Са кьяйи язукъкъ хьуная КІарни Амирасна, Зейна- 
бас. Ушуна чиппин хулади гіашуная мебур дадафасна 
бабафас сакин акьас давей. 

Хьуная гіуш, амма шиникквар гъархьаи адава, ге- 
бурин юрківари КЛарни а ягъди. КЛарнира кьац ра са- 
кин хьуна адавуй, килин г[уштти ціугі лихьуна гіа- 
шай хьуная ми Амирахъасна, Зейнабахъас. 

Ахира пуная Анжелайин баба учин рушас: 

- Миштти хьастава. Ппара язукъкъ хьуни зас ми 
курціул. Фай ях ми, хаб тин гьати гедавна рушав. 
Тур ппара кандия мис. 

Багаймикес са дахи сай са хІулакди-хІулакди ракк 
йирхїуная Амиранна, Зейнабан хулан. Гучі хьуная 
мебурин хуланттарис, дахиди ушуна дада дахъуная 
ракк. 

Ракк дахъуфна сад, ачархьуная цЇугЇ лихьуна ху- 
лади КІарни, йиная Амиранна, Зейнабан хъясебурис 
мез. Са арайилас Анжелара агуная мебурис, мехітал 
хьуна раккакк гъузунае. 

- Ачашаб, зе руш, - пуная мебурин баба Анжелай- 
ис. 

- Ваъ, зас кьана вея, - пуная Анжелайи. - Гьали 
курцГул чвес хьурайи зе багулиас. 

- Агь, баркаллагь, зе руш, - пуная мебурин баба. 
- Ма айчин че багулиас васра гъушен, - пуна йиная 
Анжелайис чиппин игрушкаде чЇичїин гитан. 

Шад хьуная Анжела, злхъенди ушуная ме чиппин 
хулади фай гитанра. 

Амирна, Зейнаб дурхіяй КІарнийхъай  шатти 
элхъенди экьуная чиппин хулаъ. 


Са аессихъ хъай хьуная са идже ХТуни. Са бат ар- 
ди неккра киеф, са хШа урчара веф. ГІашкь алдий 
ухіаяме ми ХІуни. Гьар гГулана батІар гъазе гГук!е- 
ра акьай а ме аессий учин ХІунийс, са чувал кьура 
рухтуна х[азур акьая мис. 

Амма са хьид мекГилф, чЇумеф хьуна, хъаттархьу- 
ная ме аессин ГІукіер. Рукъкъу сумар амий хьуная. 
Гьал фи з акьаф ХІунийс ми аессий? Сумар кьац ра 
кканхьуна адавуй ХІунийс, дагіутіай зкьуная ме. 

Ягъ, ягъалас яхун вей, кеттушуная ХІуни. Дард 
хьуная мин аессийсра, амма фикьайчин дах[ай хьуная 
мис. Гьами хХІури»ь айхьуная са зарафатар кие идеми. 
Ми идемий пуная ХГунин аессийс: 

- Зас ягіай фиштти сумар гіутіанас алихьайчин ве 
ХІуни. 

ГЈаламат хьуная аесси: 

- Фиштти 9? - пуна хабар гъушуная ми идемийфас. 

— Зас са бадра ччем йичин, агъаси зун, - пуная ми. 

Гьел фи з акьаф? Бадра ччемра язукъди а ми иде- 
мийс иц!ас, амма учин сала ае малла язукъди а мис 
к ес. Ахира рази хьуна, йиная ми бадра ччем ми иде- 
мийс. Ми идемий фикьуная? Адиная ми ХІунин аес- 
син саласти, аттивуная джибиниас гъазе хІангвар ае 
гІейнабур. 

- Ма, - пуная ми, - аликі ве ХГунил гьамебур, гъа- 
зиди агвас гис ве хъюхъе сумар. АликГуная аессий 


ХТунил ме гІейнабур. Са арайилас фачуч[уни агъай 
ХІуни гІутіанас сумар са ширинди-ширинди, хияли 
вас мебур гьал файинае гъазе гІукіер з пуна. 

Шад хьуная аесси. Хъара шад хьуная идеми, учис 
кЇилин бадра ччемра Шелди зкьуная хьидин вахттуна. 


Хьуная агьай, хьуна адава агъай са касиб инсан. 
Фера хъадава агъай михъ, са Гуссе жейван дала. ХЇей- 
ванивас кар акьас аттуркьай андава агъай, аессийва- 
сра аттуркьай андава агъай. Гьел фи э акьаф? Ушуна 
базаристи маса йиная ме учин Жейван, пулра фай ади- 
ная ме хулади. Гучіай а мис гьал, пул нандиъ джин 
акьайчин ягіяй адавуй мис. Нандис з ягіярхьефра, 
пулар кьацїра мусра хъадавуйи инсандис? 

Акьуная, акьуная фикирар, ахир кіил кканхьу- 
ная мис ми пул джилиди икіас, са инсандисра фача- 
дархьас. Ми касибин къумши пулар хъаеф ий хьуная, 
амма уч са кьяйи кьис-кьис ийхьуная. ГТуммурди са 
инсандисра иджвел кидаваф ийхьуная ме. Ушуная ме 
касиб учин багъдисти, дагвахилди кьумшийс гГушан 
йикьяни рукуна джил, йикіуная ми пулар. Амма 
къумшин Шагар хъаеф ий хьуная мебурин багухъди, 
унихьуна бералан джил, хъикІинай хьуная ме. 


Са вахттарилас ме касибис герек вея пул. РукТучи 
джил - андава агъай пул! Жагвар хьуная мин хъясин 
ранг! Гьел фикьасе? Нан з пул вереф? 

ЛЯгіархьуная мис фиийчира къумшин кар идеф. 
Гьал фикьая ми касиби? Сайи ягъа агъая ми учин 
къумшиис: 

- Валлагь, биллагь гьами зе багъди пул аеф ий 
йик[уна джили. Гьал багагь пуши зун хъара пулар 
ахъикасе гьагебуригЇди. Вун къумши зас рук ас ку- 
мак акье. 

- Хьураи сара, - пуная къумший. 

Амма учи фикир акьая агъай, гьами пулара хъат- 
тикІес касибин. Дахи, дахи яга пуши ахъик]Іая къу- 
мший учи аттиву пулар касибин багъдин джили, хуп- 
пай хъай сайи пулара гъахъушасе пуна. 

Ги ахьик уна амий, касиби атхъудивай а учин пул 
джилиас. Ушуна сайи ягъа базари, гъушая ми учис 
кьур, хїур. 

ГІушахъди вея мин багуди къумши, агъая мис: 

- Шаб, хьин ве пулар джин акьас! 

- Зун зе пулар ягіа ачатуне агъая касиби. 

Дахи, дахи муч!е гГгуш хьегуна, адина рукіай а къум- 
ший касибин багьдин джил, учи ахъикГу пул гъахъу- 
шас. Амма сафера андавуй агвая мисаъ мис. 


Айхьуная са хІури»ь авалдин вахттуна касиб хиза- 
нар. Дад шумарар акьай маса йицјаф ий хьуная, баб 
хулан курар акьай экьуф ий хьуная. Гебурихъ хъай 
хьуная са кІиркі, бицїи амий хьуная ме, ягъди ду- 
рух[ас кканде ай хьуная мис. Са ягъариккес са ягъа 
баба пуная кІПиркіас: 

- Жан, бабан, гьел вун хіІа хьуная. Хье дадасра ку- 
мак кканде ая, фихьучира акьас хулан кар яхі акьай 
акье. 

- Хьурай, баб, - пуная кГиркМа. 

Сагелай ушуная ме кіІийркі даради кГурар гъас. 
Адина къирийри фацуна зав, ичина ціалп, угъуная 
угъал. 

Ме кїирк! джинихьуная дарадин экьваниг[. Угъал 
киркіІухіела гіаттадинаа ме дарагіас. 

Фи ухьтанди агвай ая агьай кІиркіас ми дуньягь. 
Кьирибуригіас рагъу учин къизил нурар ичая, гъа- 
зе чрирар, тукар элхъенди ая хьеттарин тинкіарил 
бахилди. Амма ке ухьтанди аргой ая мис ери ран- 
гун рагъухъан, даран багулив мугі хьуна лихьунаеф. 
Кіол вея кІиркІан баба агьаф гьар гелан рагъухъан 
агвахЇела: «Рагъухъандин кіенакк къизилдин х]утте- 
сар ккеефе.» 


Гьуккай, гьуккай вея ме рагъухъандин кіенаккди, 
фачархьая мис гьал кьизилдин хіІуттесар. 

Шад вея ми, агъая учи учис: 

- Гьал чин касибди илгостава! Зе хІуттесари фикьа- 
ичуг гьал! 

Ми хІуттесарис агъая ме: 

- Час Цае халла ат!, Шае хулас ціае щейъара ат]. 
Зе дадасра, бабасра цае кунара аті. 

Ме сухІурдин хГуттесари атТая кирк/а пунае дехіен 
щеиъар. 

Гьал ми хизанар ке ппара девлет хъаеттар вея гьа- 
ме хгуриъ. Фи чиппис кканхьечира, атіас лихьае ме- 
бури хГуттесар. Вари щейъар хьуная мебурихъ, амма 
фиийчира гулуф суман ая мебурис чиппин хизанарин 
арайилас. 

Фикир акьухїела кГарк а, андавуй агвая мис чип- 
пин хулаъ авалдин злхъе хъяси учин бабан, шатте 
юрків учин дадан. Фийичира мебурин са фиттихъра 
ул хьадавай суман аеф, алгъузуна чиппин девлета- 
рилла зкьуна аеф суман ая агьай ми хизанар. 

- Ваъ, - пуная ме кіиркІа - миштти хьастава. Зе- 
гьмет дадивуна фачархьу щейъари, шадвел ахай ада- 
вуй хизанарис. 

Ушуная ме нецГун багуливди, Шихьуная ми х[утте- 
сар хьеттагЇди, адиная хаб хулади. Хъугулуная мебу- 
рин хулар, хазинаяр. Авалдин суман хъухьуная агъай 
мебурин хал. Амма раккакк кІиркі адегунас, элхъен- 
ди баб гъузуная гьал. 


4. Зак. № 590 


Ая агьай даради са биц!и ГІюр. Дар азманф э агъ- 
ай. Даран багулив са нецівра фая агъай. Не ун къи- 
рагъив са хьед гъузу мукьра фая агъай. Гьаги хьетта- 
ГІ гіая агіай Тураланкіуч. 

ГІюрас ухьтанди агуная ме Тураланкіуч, пуная ми: 

— Шаб захъай дусттвел акьас! 

- Шаб, хьурай, - пуная Тураланкіуча. 

Гьар ягъа вей хьуная ГІюр Тураланкіучан багуди, 
акьай хьуная мис эхттилатар дарахъас. Тураланкіу- 
чала мис акьай хьуная лехъунар тич рудж гьударкай, 
мич вил гьударкаи. 

Са ягъариккес, ягъа адиная ГІюр нецГун багуди, 
агуная адавай мисаъ Тураланкіуч. Экьуна ая агьай 
нецГун багулив са ГГуб. 

- Я, ГІуб, - пуная ГІюра, - нахьуни гьамисаъ ае 
Тураланкіуч? 

- Агундава зас, - пуная ГІубала, амма уч злхъенди 
фаттархьуная ме. 

- Фас элхъенди аеф з вун? - пуна, хабар гъушуная 
ГІюра. 

- Фас ийчин ягіайва, - пуная ГІубала, - вас зун 
ягіардахьухіІела! Зун гьати Тураланкіуч э! 

- Дава! Дава! - пуная ГІюра - Вахъ кьаці рудж 
хъудава! 


- Зун ХЇа хьунаеф э, - пуная ГТубала. — а хьух!е- 
ла чин гьамишттинттар вееттар 2. 

Адиная ГТюр хулади, суалар йиная ме учин бабас: 

- Я, зе баб, муси зун хГавереф! 

- Веси, веси, зе кТГиркі, - пуная баба. 

- Хаб, хІа хьегуна фуш з закес вереф? - хабар гъу- 
шуная ГТюра. 

- Вакес батіар ха ГІюр хьасе хье дад суман, - пу- 
ная баба. 

Кканхьуна ада ГГюрас илгос уч ае суманди. Ушу- 
ная ме дараас тич батіарф айчуг акьас училас. Агуная 
мис са арайилас ухьтан нахчир. Гьаги нахчир суманф 
хьуна ккандии пуна фикир акьуная ме. 

- Фиши вун? - пуна, хабар гъушуная ме. 

- Зун чшрин Пег! э, - пуная нахчири. 

— фи ухьтанф э вун! Засра вун суманф хьуна ккан- 
ди зун, - пуная ме. 

Гьагиштти агъай амий, унхьуная мис са туфангин 
джил. Адина гГурчахъанди кІиная гьами чіирин Пегъ, 
бицГи ГІюр агунара адавуй мис. Гьишиная ГІюр гуч! 
хьуна, гьалкканхьуна андавуй мис чІирин Пегі хьас. 

Агуная мис са арайилас Хаз. Пуная ме: 

- Фи ухьтан рудж хъая вахъ Хаз, зусра кканди вун 
суманф вес! ЯгІар акье зус фи ийчин вун акьаеф? 

- Зун пустталаяр завал акьаеф э кьюрдис! Рукъкъас 
акьуна хаб зе мугуди гъас. Дахьучи гашила вереф э 
кьюрдана! - пуна, жуваб йиная Хазала. 

Фикир акьуная ГІюра, фикьас э пуна ппара зегьмет 
диваф Хазала суман. Кканхьуна ада мис учикес Хаз 
хьуна. Ппара руцуная ми ГІюр дараъ, амма са вахПпи 


хІейванна мис бегемиш хьуна адавуй. ГУл биціиф з 
пуная, КІедибан усаф з пуная, Багниш Гурд идехилди 
гьархьаф з пуная. Са чалалди, са фушра кканхьуна 
адава ГІюрас. 

Гьар ягьа фикир акьай хьуная ГІюра, фуш ийчин 
учикес вереф. Фикирдик кий аттархьуная ме са ягъа 
гьаме неціун багу. Сад пуна унихьуная мис хьеттан 
джил. Хъадурфуная ме, агуная учигьас гучі хьуна 
хьеттаг! гіачишинає ГТуб. ЯгІар хьуная ГТурас ме ГТуб. 

- фас гучіІ хьефе вас? - пуна, хабар гъушуная ме. 

- Вун фуше? - пуна, суал йиная ГТуба. 

- Зун гьати ГІюр э, - пуна, элхъюная Гор. 

- Вуй, - пуная ГТуба, - зас вун яШар хьунда! Фи- 
дех[ен батІар ГІюр хьуная вакес! 

Шад хьуная ГІюр, ГГуба гишттин чіалар пухьела, 
гьуккай ушуная ме хулади. 

Хабар гъушуная ме учин бабафас: 

- Зун бапарф хьуна ава зе дад суман? 

- Ая, бабан, - пуная баба. - Лекар ціІуппе хьуная 
ве, улар хГа хьуная ве, ибурар ирхе хьуная, чЇичЇра са 
шюрге хьуная! 

Шад хьуна, шад хьуна лехъунар акьуная ГІюра. 


Фушар ийчин паеф 


Агъа инсан. Ахаф. 

Къуджа — Сукъкъур-Сулеиман 
Къари — Тук-Халум (Хабар-Халум) 
Хан - Хан 

Хумбар 

Халкьар 


1-тГушуб. 


Агъуларин са хІур. 
Хал Сукъкъур-Сулеиманан. 


Ахаф. 


- Че хгури са хьир хьунай 
Дуйин хабарар кканеф, 
Че хїури са хьир хьунай 
Агуф-дагуф пас кканеф. 


Гидин ттур ий Тук-Халум, 
Амма варий агъайий 
Гьагидис Хабар-Халум 
Чиппи-чиппин арайил. 


Хабар-Халумахъ хъай къуджа 
Са улис дала дагваф. 
Хабар-Халумахъ хъай къуджа 
Сукъкъур-Сулейман агъаф. 


ТТушуни хье Сулейман дарасти 
КІурар ахас. 

ТІушуни Хабар-Халум кючайсти 
Ягънакъкъ атас. 


2-тГушуб. Дар. КТанчі. 
Къуджа. 

- Гьами Канч[ фи иджеф э! 
ГатІилилди агъдивас! 


Агъдивуна ахаси 
Гурдана пичи икіас. 


Ме фи э! Я, инсанар!!! 
Гьамиса сундукъ ая!!! 
Гьала? Мей Шаламатар! 
Къизилар, арсар ая! 


Фиштти акьай сундукьис 
Са ул ада сукъкъури? 
Агучи зе Халумас 
Архьаси хабар хГури! 


Акьас гьала мисал ишан - 
МучіІинах»ди х!яхъархьас. 
Хабар-Халумас акьас Шамал - 
Зун балайри адархьас. 


Ракъкъяри ахъаси нисар. 
Сара фи вей кьуцури? 
КЛурарикк китіаси цїуркїар 
Сара фикьа? Сукъкъури. 


3-тІу шуб. 


Хал. ТІагариас хъадурфая къари. 


Къуджа. 

- Я, Тук-Халум, шав гьала 
Къизилдин сундукь ахас. 
СачТукь таг[ди ухь гьала 
Инсанарис хьин дагвас. 


Рекъкъ. 


Къари. 

- Я, къуджа, хье рекъкъери 
Жагварди нисар ая! 
Къуджа. 

- Бикьюна руц зе къари 
Накь нисан угъал аяй! 


Къари. 

- Я, къуджа, хье дарарик 
Китіуна цІуркіар кия! 
Къуджа. 

- Бикъюна руц зе къари 
ЦІуркіІарин угъал аяй! 
Къари. 

- ЦЈуппиди фаце кучар 
Къизилар ладахъурай 
Къуджа. 

- Сайисра магъа гьа чЇалар 
Хьин балай адархьурай! 


Унихьая хГучарин джилар. 


Къари. 
- Гьарай, къуджа, х[учар а 
Хьин гІутіаси гьагури! 


Къуджа. 
- Гьаги гіашаєе Хан э 
Кут иціай джинарари! 


Ушуни хулади. ГУш. 


4-тГушуб. Багаймикес. 
- Ку-ка-ре-ку! - 2 гелай. 


Аттадини къари, агвая мис хумбар 


Къари. 

- Я, ччиччар, ккане ччиччар! 
ГІуши чин дараъ аяй. 
Сайисра хъамагъа ччиччар, 
Къизилдин сундукь аяй! 


Хумбарира хъупуни 

— Я, ччиччар, ккане ччиччар! 
ГІуши гур дараъ аяй. - 2 гелай. 
- Сайисра хъамагъа ччиччар 
Кьизилдин сундукь аяй! 


5-тіушуб. Хандин хула. 


Хан. 

- Зун гьами хГурин Хани! 

Фас акьуфи джинди кар? 
Чвехъ хъархьуф гьел са къани 
ИцТаси батТарди дар! 


Къари. 
- Джин акьастта са фера. 
Файинай чин къизилар! 


Къуджа. 
- Агуфтта зус са фера. 
Макъа къари гіамалар! 


Хан. 
- Уп Тук-Халум, мус ийчин 
Фачархьундеф къизилар!? 


Къари. 

- Ушунай дара мучЇе 
УгьухЇела угъалар. 

Нисан угъал угъунай - 
Жагор хьунайи рекъкъер. 
ЦІуркіарин угъал хьунай - 
Дарак ккеціунай ціІуркіар. 


Кьуджа. 

- Макьа къари Шамалар - 
Вун кумефи агъаси! 
Мусий угъуф угъалар? 
Вун далу э агъаси! 


Къари. 

- Гьати гіуши був атай 
Ун ккет[унай дарариъ. 
Джинарари кут иціай 
Хан гіашай ай раккари. 


Хан. 

— Кут гьел вас иціаси чин, 
Фи гіамалар акьайчин! 
Нач пада сурат учин, 
Тук-Халум, Памал-Халум! 


Халкь. 

- Кут гьел вас иціаси чин, 
Фи Шамалар акьайчин! 
Нач Гада сурат учин, 
Тук-Халум, ГІамал-Халум! 


Къарихъ хъихьиная мебур. 


Къуджа. 

- Къизилар зус илгуни 
Идже хьуни зе курар! 
Къарин сивра бикьюни 
Вейчин хъупурай ч[алар! 

